Брезовки
Брѐзовките (Leccinum) са род базидиеви гъби. Берат се няколко вида за трапезата, два от които се срещат сравнително често близо до дърветата, с които формират симбиоза. Старото латинско наименование е Krombholziella. Някои автори присъединяват брезовките към род Манатарки (Boletus).

Общи белези 
 Сиво-бели тръбички.
 Пънче, покрито с тъмни люспи и бразди.
 Меко месо на гуглата.
 Месото на пънчето по-жилаво от това на гуглата.
 Кафяв споров прашец.
 Месото потъмнява от бяло на сиво (или друг тъмен цвят) при нараняване. При някои видове основата на пънчето слабо посинява при нараняване.

Видове, най-често срещани в България, и съответните дървета 
 Обикновена брезовка (L. scabrum) с бреза.
 Габърова брезовка (L. griseum syn. L. carpini) с габър.
 Оранжева брезовка, още Оранжева манатарка (L. aurantiacum syn. L. rufum) с топола.

Източници